IMH บวกแรง 7% “ออลไทม์ไฮ” ลุ้นผลงาน Q2 นิวไฮ! รับยอดตรวจโควิดทะลัก
IMH บวกแรง 7% “ออลไทม์ไฮ” ลุ้นผลงาน Q2 นิวไฮ! รับยอดตรวจโควิดทะลัก-ปรับอัพกำไรปีนี้แตะ 59 ลบ. แนะซื้อชูเป้าสูง 8 บาท
IMH บวกแรง 7% “ออลไทม์ไฮ” ลุ้นผลงาน Q2 นิวไฮ! รับยอดตรวจโควิดทะลัก-ปรับอัพกำไรปีนี้แตะ 59 ลบ. แนะซื้อชูเป้าสูง 8 บาท
15 มิ.ย. 2564

ผู้สื่อข่าวรายงานว่า วันนี้(15มิ.ย.2564) บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ณ เวลา 11.34 น. อยู่ที่ระดับ 6.65 บาท บวก 0.45 บาท หรือ 7.26% ด้วยมูลค่าซื้อขาย 105.72 ล้านบาท ราคาหุ้นสูงสุดตั้งแต่เข้าตลาดฯเมื่อวันที่ 26 ธ.ค.2562

บล.ทรีนีตี้ ระบุในบทวิเคราะห์ว่า IMH แนะนำ “ซื้อ” ราคาเป้าหมาย 8.00 บาท คาดรายได้และกำไรในไตรมาส 2/2564 จะทำระดับ New High โดยไตรมาส 2/2564 จะได้รับอานิสงส์จากการรับตรวจภูมิหลังรับวัคซีนป้องกัน COVID-19 โดยที่ ค่าบริการอยู่ที่ 550 บาท/ครั้ง ซึ่งในปัจจุบันมีกลุ่มผู้ที่ได้รับวัคซีนป้องกัน COVID-19 ไป แล้วจำนวน 1.85 ล้านราย สำหรับโดสแรก และ 9.6 แสนรายสำหรับโดสที่สอง
โดยการเติบโตของรายได้จากโรงพยาบาลประชาพัฒน์จะมาจากการรับจำนวนผู้ประกันตน ในระบบประกันสังคมเพิ่ม และมีเป้าหมายที่ 30,000 ราย ประกอบกับการส่งต่อคนไข้ จากกลุ่ม IMH ส่งผลให้มีอัตราการทำกำไรที่สูงขึ้น และเป็นการเพิ่มประสิทธิภาพของ Economy of scale ในการใช้ทรัพยากรในเครือ
นอกจานี้ IMH มีฐานลูกค้าทั้งคนไทยและแรงงานต่างด้าว และมี Capacity ในการฉีดวัคซีนได้ 200,000 โดสต่อปี และหากได้รับวัคซีนจัดสรรจากรัฐบาลจะสามารถใช้รถ Mobile ออกไปได้อย่างรวดเร็ว
โดยปรับเพิ่มคาดการณ์กำไรปี 2564 ขึ้น 9.2% จาก 54 ล้านบาท เป็น 59 ล้านบาท จากการปรับ Gross Margin ขึ้น เนื่องจากการรับตรวจเชื้อ COVID-19 มี Gross Margin สูงกว่าการรับตรวจสุขภาพ ทั่วไป นอกจากนี้ IMH ยังตั้งเป้าที่จะขยายรายได้จากกลุ่มโรงพยาบาลเพิ่ม โดยที่จะเพิ่มจำนวน โรงพยาบาลในเครือ พร้อมทั้งการ Spin Off กลุ่มธุรกิจโรงพยาบาลในอนาคต
แนะนำ “ซือ้ ” ที่ราคาเป้าหมายใหม่ 8.00 บาท(เดิม 5.35 บาท) โดยปัจจุบัน IMH เทรดอยู่ที่ P/E 21X ยังคงต่ำกว่าเฉลี่ยกลุ่มการแพทย์ แต่มีการเติบโตที่น่าสนใจ และมี PEG อยู่ที่ 0.17X